ليله بلا وجودك مر طعمها ايصير
وما حسبها جي غايب ضوء الكمره
واحس ميت برد وانه بحضن تموز
ثلج فركاك ما يدفئه بحضن جمره
صرت جلمه تعال بحنجره مشتاك
كلما تعله كلبك ينكلب صخره
تعال احفر ابصدري وكلي شنهي اشوف
راح اشوف ميت يحفر بكبره
جرح البيه منك مو جرح سجين
جرح كلمه اروح انساني بالمره
لذلك جرحي ميت والجفن مشكوك
كلما ارد اخيط ايكسر الابره
كبل من تعمه عيني تبصر ملكاك
هسه انته اجيت وعيني مشوفك
جانت تجوي جيك تحرك الاحساس
هسه احساسي مات بلزمه اجفوفك
جنت المدرسه والكتب واقلام
كتبت ذكره حبنه بوحشه اصفوفك
هسه انته وكعت وانهارت الحيطان
باقايه احروف اسمي اداوي بحروفك
فهمتك الحب الينتصر عل خوف
ما كتلك عليه تسهنن اسيوفك
لا جن فاجئني سيفك ملحي غزر بي
نحنه ويكول غر بيه معروفك
السيف نحنه ما تحن انته شبيك
ليمته ضل نهر ومضيع اجروفك
احبك والله احبك والعشك مجنون
وانه اول محب مغرم بل يغدره
واذا جان الغدر عندك محبه ايصير
جا حبك اليه ايصر هل كبره
م/ ن